ખાંડનાં એક વેપારીએ જણાવ્યું હતુંકે શુગર મિલોએ ખાંડનાં લઘુત્તમ વેચાણ ભાવ Rs ૩૪૦૦થી ૩૫૦૦ પ્રતિ ક્વિન્ટલ જાહેર કરવાની માંગ કરી હતી, પરંતુ સરકારે Rs ૨૯૦૦ જ જાહેર કર્યાં છે. આમ ઓછા ભાવ જાહેર થવાને પગલે ખાંડમાં તેજી ટકી નહી અને બજારો ઘટવા લાગ્યાં છે. બીજી તરફ વેપારીઓએ પણ ભાવ બહુ વધી જશે તેવી ધારણાએ મોટો સ્ટોક કર્યો હતો, જેને પગલે સરકારી પગલાઓ બાદ ખરીદી ઘટી ગઈ છે, જેની અસર પણ જોવા મળી રહી છે. બીજી તરફ શુગર મિલો ઉપર હવે સરકારનું પ્રેશર વધ્યું છે અને ખેડૂતોને પૈસા ચૂકવવા માટે મિલો ખાંડનું વેચાણ વધારી રહી છે.અમદાવાદમાં મિડીયમ ક્વોલિટીની ખાંડનાં ભાવ Rs ૩૦૭૦થી ૩૧૫૦ સુધીનાં બોલાય રહ્યાં છે જ્યારે ઝીણી ખાંડમાં Rs ૨૯૫૦થી ૩૦૫૦નાં ભાવ હતાં. ગુજરાતમાં મિલોનાં ભાવ ઘટીને Rs ૨૮૫૦ સુધી પહોંચી ગયાં છે. દેશમાં ચાલુ વર્ષે ૩૧૫ લાખ ટનનાં ઉત્પાદન સામે દેશમાં ૨૫૦ લાખ ટનનો વપરાશ છે. આમ હજી ૬૦થી ૭૦ લાખ ટન ખાંડનો સરપ્લસ સ્ટોક પડ્યો હોવાથી ખાંડમાં હવે વધુ ભાવ ઊંચકાશે નહીં, વળી નવી સિઝનમાં પણ ખાંડનું ઉત્પાદન વિક્રમી જ થવાનો અંદાજ છે.